**Ministru kabineta noteikumu projekta "Grozījumi Ministru kabineta 2015. gada 10. novembra noteikumos Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (nepārsniedzot 500 zīmes bez atstarpēm) | Ministru kabineta (turpmāk – MK) noteikumu projekts "Grozījumi Ministru kabineta 2015. gada 10. novembra noteikumos Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi"" (turpmāk – noteikumu projekts) izstrādāts, lai nodrošinātu Liepājas pilsētas pašvaldībai un Jūrmalas pilsētas pašvaldībai iespēju īstenot projektu kultūras un dabas mantojuma attīstīšanai. Ņemot vērā, ka šāda veida investīcijas ir viena no vietējā līmeņa sociālekonomiskās attīstības prioritātēm, kā arī lai paātrinātu investīciju piesaisti nacionālas nozīmes attīstības centru pašvaldībās, ir nepieciešams veikt finansējuma pārdali starp diviem specifiskajiem atbalsta mērķiem. MK noteikumi stājas spēkā parastajā kārtībā (nākamajā dienā pēc MK noteikumu izsludināšanas). |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts izstrādāts, pamatojoties uz:   1. Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. punktu; 2. MK 2018. gada 31. oktobra rīkojumu Nr. 568 "Grozījumi Ministru kabineta 2015. gada 10. novembra rīkojumā Nr. 709 "Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai"" (turpmāk – grozījumi MK rīkojumā Nr. 709); 3. 2018. gada 30. oktobra sēdes protokola Nr. 50 38.§  "Rīkojuma projekts "Grozījumi Ministru kabineta 2015. gada 10. novembra rīkojumā Nr. 709 "Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai"" 2. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd ir spēkā MK 2015. gada 10. novembra noteikumi Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi" (turpmāk – MK noteikumi Nr. 645).  1.1. MK noteikumos Nr. 645 ir noteiktas trīs 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi" (turpmāk – 5.6.2. SAM) projektu iesniegumu atlases kārtas:  1) pirmā projektu iesniegumu atlases kārta "Ieguldījumi degradēto teritoriju revitalizācijā nacionālas nozīmes attīstības centru pašvaldībās" (turpmāk – pirmā atlases kārta);  2) otrā projektu iesniegumu atlases kārta "Ieguldījumi degradēto teritoriju revitalizācijā reģionālas nozīmes attīstības centru pašvaldībās";  3) trešā projektu iesniegumu atlases kārta "Ieguldījumi degradēto teritoriju revitalizācijā Latgales plānošanas reģiona attīstības programmas pielikumā noteikto teritoriju pašvaldībās".  5.6.2. SAM plānotais finansējums ir noteikts MK noteikumu Nr. 645 13. punktā, t.sk., virssaistību finansējuma apmērs, savukārt finansējuma sadalījums pa projektu iesniegumu atlases kārtām ir noteikts MK noteikumu Nr. 645 14. punktā. Virssaistību finansējums 2 241 048 *euro* ir paredzēts tikai pirmajai atlases kārtai.  1.2. MK noteikumu Nr. 645 9.1. apakšpunktā ir noteikti līdz 2023. gada 31. decembrim sasniedzamie iznākuma rādītāji:  1) atjaunoto degradēto teritoriju platība, kas pielāgota jaunu komersantu izvietošanai vai esošo komersantu paplašināšanai, lai sekmētu nodarbinātību un ekonomisko aktivitāti pašvaldībās (kopējā atjaunotā zemes platība), – vismaz 561 hektārs, tai skaitā par virssaistību finansējumu – vismaz 5 hektāri;  2) jaunizveidoto darba vietu skaits atbalstītajās teritorijās – vismaz 3 917 jaunizveidotas darba vietas, tai skaitā par virssaistību finansējumu – vismaz 37 jaunizveidotas darba vietas;  3) atbalstītajā teritorijā atrodošos komersantu nefinanšu investīcijas pašu nemateriālajos ieguldījumos un pamatlīdzekļos (faktiskajās cenās, *euro*) – vismaz 238 765 420 *euro*, tai skaitā par virssaistību finansējumu – vismaz 2 241 048 *euro*.  2. Eiropas Parlamenta un Padomes 2013. gada 17. decembra Regulas (ES) Nr. 1301/2013 *par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. 1080/2006* (turpmāk – Eiropas Parlamenta un Padomes regula Nr. 1301/2013) 7. pants paredz, ka vismaz 5% valstij pieejamā Eiropas Reģionālās attīstības fonda (turpmāk – ERAF) finansējuma jānovirza ekonomisko, sociālo, demogrāfisko, vides un klimata izaicinājumu risināšanai pilsētās, balstoties uz integrētām pašvaldību attīstības programmām, ņemot vērā arī pilsētu un lauku teritoriju mijiedarbību.  2.1. Nodrošinot pašvaldību integrēto attīstības programmu īstenošanu un tajās noteikto problēmu risināšanu, piecas nacionālo attīstības centru pašvaldības (Daugavpils, Jelgava, Rīga, Valmiera un Ventspils) 2017. gadā identificēja nepieciešamību integrētu teritoriālo investīciju veidā īstenot arī uz kultūras un dabas mantojuma saglabāšanu, aizsardzību un attīstīšanu vērstus projektus, kā rezultātā 2017. gadā tika veikti grozījumi[[1]](#footnote-2) Ministru kabineta 2015. gada 10. novembra rīkojumā Nr. 709 "Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai", ar kuriem 5.6.2. SAM pirmajai atlases kārtai tika samazināts ERAF jeb virssaistību finansējums 24 919 516 *euro* apmērā un pārdalīts uz 5.5.1. specifiskā atbalsta mērķi "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" (turpmāk – 5.5.1. SAM), kas bija pamats 5.5.1. SAM trešās atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" izveidei. Attiecīgi tika veikti grozījumi MK noteikumos Nr. 645[[2]](#footnote-3) un izstrādāti jauni MK 2017. gada 24. oktobra noteikumi Nr. 635 "Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" trešās projektu iesniegumu atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" īstenošanas noteikumi".  2.2. 2018. gadā arī Jēkabpils pilsētas pašvaldība identificēja nepieciešamību integrētu teritoriālo investīciju veidā īstenot uz kultūras un dabas mantojuma saglabāšanu, aizsardzību un attīstīšanu vērstu projektu, kā rezultātā 2018. gadā tika veikti grozījumi[[3]](#footnote-4) MK rīkojumā Nr. 709, ar kuriem 5.6.2. SAM pirmajai atlases kārtai tika samazināts ERAF jeb virssaistību finansējums 938 716 *euro* apmērā un pārdalīts uz 5.5.1. SAM trešās atlases kārtu "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās". Attiecīgi tika veikti grozījumi MK noteikumos Nr. 645[[4]](#footnote-5).  2.3. Šobrīd interesi integrētu teritoriālo investīciju veidā īstenot uz kultūras un dabas mantojuma saglabāšanu, aizsardzību un attīstīšanu vērstu projektu ir izrādījusi arī Liepājas pilsētas pašvaldība un Jūrmalas pilsētas pašvaldība, kuru priekšlikumiem ir saņemts visu Latvijas Lielo pilsētu asociācijas biedru atbalsts (turpmāk – LLPA biedru atbalsts). Šāda veida investīcijas ir viena no vietējā līmeņa definētajām sociālekonomiskās attīstības prioritātēm, ņemot vērā vietējos apstākļus un potenciālu, nodrošinot integrētu un ilgtspējīgu teritorijas attīstību kopumā.  3. Lai paātrinātu investīciju piesaisti Liepājas pilsētas pašvaldībai un Jūrmalas pilsētas pašvaldībai kā vienām no nacionālas nozīmes attīstības centru pašvaldībām, tika izdarīti grozījumi MK rīkojumā Nr. 709[[5]](#footnote-6), kas paredz, ka 5.6.2. SAM pirmajai atlases kārtai:  1) ERAF jeb virssaistību finansējums 2 241 048 *euro* apmērā tiek pārdalīts uz 5.5.1. SAM trešo atlases kārtu "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās";  2) proporcionāli pārdalītajam finansējumam tiek samazināti 5.6.2. SAM pirmās atlases kārtas iznākuma rādītāji (atjaunoto degradēto teritoriju platība samazināta no 561 uz 556 ha, jaunizveidoto darba vietu skaits samazināts no 3 917 uz 3 880 darbavietām, nefinanšu investīcijas samazinātas no 238 765 420 uz 236 524 372 *euro)*. Ņemot vērā to, ka tiek pārdalīts viss virssaistību finansējums, Darbības programmā “Izaugsme un nodarbinātība” noteiktās iznākuma rādītāju vērtības netiek samazinātas, kā arī intervences kodu indikatīvais sadalījums netiek ietekmēts. Iznākuma rādītāji, tai skaitā iznākuma rādītājs, kas nosaka nefinanšu investīciju apmēru, ir samazināti atbilstoši grozījumiem MK rīkojumā Nr. 709.  Ņemot vērā veiktos grozījumus MK rīkojumā Nr. 709, MK noteikumu projekts paredz precizēt līdz 2023. gada 31. decembrim 5.6.2. SAM ietvaros sasniedzamos iznākuma rādītājus, 5.6.2. SAM plānoto kopējo finansējumu, kā arī 5.6.2. SAM pirmās atlases kārtas ietvaros plānoto un līdz 2018. gada 31. decembrim pieejamo finansējuma apmēru.  Finansējuma pārdale no 5.6.2. SAM uz 5.5.1. SAM nemaina katrai nacionālas nozīmes attīstības centra pašvaldībai kopējo pieejamo finansējuma apjomu, kas ir paredzēts integrētu teritoriālo investīciju īstenošanai (mainās tikai finansējuma avots no 5.6.2. SAM uz 5.5.1. SAM Liepājas pilsētas pašvaldībai un Jūrmalas pilsētas pašvaldībai, kuras ir identificējusi šādu nepieciešamību).  Līdz ar to MK noteikumu projektam nav ietekmes uz 5.6.2. SAM projektu iesniegumu atlases kārtām un finansējuma saņēmējiem (izņemot Liepājas pilsētas pašvaldību un Jūrmalas pilsētas pašvaldību). Tāpat arī nebūs nepieciešami grozījumi līgumos par projektu īstenošanu – Liepājas pilsētas pašvaldība un Jūrmalas pilsētas pašvaldība projektus, no kuriem daļu finansējuma tās pārceļ uz 5.5.1. SAM, 5.6.2. SAM ietvaros vēl nebija iesniegušas. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – VARAM), Latvijas Lielo pilsētu asociācija, Kultūras ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Liepājas pilsētas pašvaldība un Jūrmalas pilsētas pašvaldība, to izveidotās projektu iesniegumu vērtēšanas komisijas un Centrālā finanšu un līgumu aģentūra (turpmāk – CFLA). |
| 2. | Tiesiskā regulējuma ietekme uz tautsaimniecību un administratīvo slogu | Vērtējot MK noteikumu projekta īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajam finansējuma saņēmējam, ne Eiropas Savienības fondu vadībā iesaistītajām institūcijām, jo MK noteikumu projekts paredz 5.6.2.SAM pirmās atlases kārtas virssaistību finansējuma pārdali uz 5.5.1.SAM trešo atlases kārtu, kuras ietvaros plānots īstenot divus projektus. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | MK noteikumu projektu nepieciešams apstiprināt vienlaikus vai pirms MK noteikumu projekta "Grozījumi Ministru kabineta 2017. gada 24. oktobra noteikumos Nr. 635 "Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" trešās projektu iesniegumu atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" īstenošanas noteikumi" (turpmāk – MK noteikumu Nr. 635 grozījumu projekts) apstiprināšanas MK. |
| 2. | Atbildīgā institūcija | Par MK noteikumu Nr. 635 grozījumu projekta izstrādi atbildīgā institūcija – Kultūras ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka MK noteikumu projekts tiešā veidā ietekmē tikai Liepājas pilsētas pašvaldību, Jūrmalas pilsētas pašvaldību, un ir saņemts LLPA biedru atbalsts, papildu sabiedrības līdzdalības un komunikācijas aktivitātes netiek veiktas. |
| 2. | Sabiedrības līdzdalība projekta izstrādē | MK noteikumu projekts neparedz ieviest jaunas politiskās iniciatīvas. MK noteikumu projekts tiešā veidā ietekmē tikai Liepājas pilsētas pašvaldību, Jūrmalas pilsētas pašvaldību, un ir saņemts LLPA biedru atbalsts. |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, Liepājas pilsētas pašvaldība, Jūrmalas pilsētas pašvaldība un to izveidotās projektu iesniegumu vērtēšanas komisijas, CFLA. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekta īstenošana tiks veikta esošo cilvēkresursu ietvaros. Saistībā ar MK noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Vides aizsardzības un reģionālās attīstības ministrs Kaspars Gerhards

L. Dorbe, 66016767

[liene.dorbe@varam.gov.lv](mailto:liene.dorbe@varam.gov.lv)

1. Ministru kabineta 2017. gada 26. jūnija rīkojums Nr. 329 "Grozījumi Ministru kabineta 2015. gada 10. novembra rīkojumā Nr. 709 "Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai"" [↑](#footnote-ref-2)
2. Ministru kabineta 2016. gada 31. maija noteikumi Nr. 342 "Grozījumi Ministru kabineta 2015. gada 10. novembra noteikumos Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi"" [↑](#footnote-ref-3)
3. Ministru kabineta 2018. gada 5. jūlija rīkojums Nr. 301 "Grozījumi Ministru kabineta 2015. gada 10. novembra rīkojumā Nr. 709 "Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai"" [↑](#footnote-ref-4)
4. Ministru kabineta 2018. gada 11. septembra noteikumi Nr. 575 "Grozījumi Ministru kabineta 2015. gada 10. novembra noteikumos Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi"" [↑](#footnote-ref-5)
5. Ministru kabineta 2018. gada 31. oktobra rīkojums Nr. 568 "Grozījumi Ministru kabineta 2015. gada 10. novembra rīkojumā Nr. 709 "Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai"" [↑](#footnote-ref-6)